En lastbil har været i et soleuheld i sydgående retning på E39 motorvejen.

Opdateret klokken 9.10 Der har været flere uheld i det nordjyske på grund af glatte veje - blandt andet på E45 ved Hobro . Nu er der også sket et færdselsuheld syd for Brønderslev på E39 i sydgående retning er der politi og redningsmandskab på stedet. Der er tale om et solouheld, hvor en lastbil er kørt galt. Der har ikke været nogen form for alvorlig personskade i forbindelse med uheldet, fortæller TV 2’s reporter. E39 Hirtshalsmotorvejen i sydgående retning er spærret, mens lastbilen trækkes af vejen. Politi og redningsmandskab er på stedet, og vejen forventes tidligst genåbnet klokken 10. En af dem, der har været generet af den spærrede motorvej er Jens-Erik Petersen fra Vilsund. -	Der var glat – også da jeg kørte hjemme fra, så jeg er ikke kørt ret stærkt. Jeg er pensionist og har masser af tid, siger han med et smil. Hvordan har uheldet påvirket dig? -	Ikke en skid. Jeg har ikke noget at bruge det til, jeg kan finde en anden vej, slår han fast. Se indslaget fra motorvejen: